C 252/26
MT
Il-Ġurnal Uffiċjali tal-Unjoni Ewropea
17.7.2023
2) L-ewwel subparagrafu tal-Artikolu 31(1) tar-Regolament (UE) Nru 1305/2013 għandu jiġi interpretat fis-sens li d-dispożizzjonijiet ta’ Stat Membru jew ta’ reġjun tal-Istat Membru li ddeċieda li jagħti pagamenti lill-bdiewa li joperaw f’żoni muntanjużi u f’żoni oħra li jaffaċċjaw restrizzjonijiet, fis-sens tal-Artikolu 31(1) tar-Regolament (UE) Nru 1305/2013, għandhom ikunu redatti b’tali mod li l-pagament għandu jingħata wkoll għal superfiċji li tkun ġiet ikklassifikata bħala żona muntanjuża jew żona oħra li taffaċċja restrizzjonijiet, fis-sens tal-Artikolu 31(1) tar-Regolament (UE) Nru 1305/2013, minn Stat Membru ieħor jew minn reġjun ieħor tal-istess Stat Membru li wkoll iddeċieda li jagħti pagamenti lill-bdiewa li joperaw f’żoni muntanjużi u f’żoni oħra li jaffaċċjaw restrizzjonijiet fis-sens tal-Artikolu 31(1) tar-Regolament (UE) Nru 1305/2013?
3) L-ewwel subparagrafu tal-Artikolu 31(1) u l-Artikolu 31(2) tar-Regolament (UE) Nru 1305/2013 għandhom jiġu interpretati fis-sens li, bħala prinċipju, minn dawn id-dispożizzjonijiet jirriżulta direttament dritt, taħt id-dritt tal-Unjoni, favur il-bidwi għall-għoti tal-pagament (allowance kumpensatorja) mill-Istat Membru jew mir-reġjun tal-Istat Membru, meta l-bidwi jkun bidwi attiv li jaħdem superfiċji li jkunu ġew ikklassifikati mill-Istat Membru jew mir-reġjun tal-Istat Membru bħala żona muntanjuża jew żona oħra li taffaċċja restrizzjonijiet fis-sens tal-Artikolu 32(1) tar-Regolament (UE) Nru 1305/2013 u meta l-Istat Membru kkonċernat jew ir-reġjun tiegħu jkun iddeċieda li jagħti pagamenti (allowances kumpensatorji) fis-sens tal-ewwel subparagrafu tal-Artikolu 31(1) tar-Regolament (UE) Nru 1305/2013?
Fil-każ ta’ risposta affermattiva għal din id-domanda: (a) Kontra min huwa dirett id-dritt li jirriżulta, taħt id-dritt tal-Unjoni, mill-Artikolu 31(1) tar-Regolament Nru 1305/2013?
Dan huwa dejjem dirett kontra l-Istat Membru nnifsu jew, fi kwalunkwe każ, kontra r-reġjun (il-punt (b) tat-tieni subparagrafu tal-Artikolu 2(1) tar-Regolament (UE) Mru 1305/2013) tal-Istat Membru, jekk ir-reġjun ikun iddeċieda, indipendentement mill-Istat Membru, li jagħti allowance kumpensatorja lill-bdiewa skont l-Artikolu 31 tar-Regolament Nru 1305/2013?
(b) Id-dritt għall-allowance kumpensatorja taħt id-dritt tal-Unjoni jippreżupponi, bħala prinċipju, li l-bidwi jissodisfa kundizzjonijiet oħra li jmorru lil hinn minn dawk previsti fl-ewwel subparagrafu tal-Artikolu 31(1) u flArtikolu 31(2) tar-Regolament (UE) Nru 1305/2013, li huma stipulati mill-Istat Membru jew mir-reġjun tiegħu li jagħti l-allowance kumpensatorja fl-ambitu tal-miżuri ta’ implimentazzjoni nazzjonali tiegħu?
4) Fil-każ ta’ risposta negattiva għat-tielet domanda: L-ewwel subparagrafu tal-Artikolu 31(1) tar-Regolament (UE) Nru 1305/2013 għandu jiġi interpretat fis-sens li d-dispożizzjonijiet ta’ Stat Membru jew ta’ wieħed mir-reġjuni tiegħu li jinkludu l-kundizzjonijiet tal-għoti tal-pagament (allowance kumpensatorja) fis-sens tal-ewwel subparagrafu tal-Artikolu 31(1) tar-Regolament Nru 1305/2013 għandhom ikunu ta’ kwalità ġuridika li jippermettu li l-bdiewa jkollhom dritt għall-għoti tal-pagament (allowance kumpensatorja) jekk jissodisfaw il-kundizzjonijiet għal pagament stabbiliti mill-Istat Membru kkonċernat jew mir-reġjuni tiegħu, indipendentement mill-prassi fil-fatt applikata mill-Istat Membru jew mir-reġjun tiegħu fil-qasam tal-appoġġ għall-iżvilupp rurali?
(1)
ĠU 2013, L 347, p. 487
Talba għal deċiżjoni preliminari mressqa min-Naczelny Sąd Administracyjny (il-Polonja) fit-18 ta’ April 2023 – P. sp. z o.o. vs Dyrektor Izby Administracji Skarbowej w Warszawie (Kawża C-241/23, Dyrektor Izby Administracji Skarbowej w Warszawie) (2023/C 252/30) Lingwa tal-kawża: il-Pollakk Qorti tar-rinviju Naczelny Sąd Administracyjny
Partijiet fil-kawża prinċipali Rikorrent: P. sp. z o.o.
Konvenut: Dyrektor Izby Administracji Skarbowej w Warszawie